b'\n_START_ARTICLE_\nSredozemsko podnebje\n_START_PARAGRAPH_\nSredozemsko podnebje ali mediteransko podnebje (tudi etezijsko) je podnebni tip v subtropskem podnebnem pasu, ki sega od 30 \xe2\x80\x93 40\xc2\xb0 geografske \xc5\xa1irine. Letna temperaturna amplituda v krajih s sredozemskim podnebjem je 13 \xc2\xb0C. Najve\xc4\x8d padavin pade pozimi, zaradi potujo\xc4\x8dih depresij, ki so takrat pogostej\xc5\xa1e, saj se polarna fronta pomakne proti jugu. Poletja so suha, dolga in vro\xc4\x8da, medtem ko so zime izrazito kratke, mile in de\xc5\xbeevne. Letno pade na teh obmo\xc4\x8djih od 350 do 900 mm padavin. _NEWLINE_Podnebje je zna\xc4\x8dilno za obmo\xc4\x8dje Sredozemlja (po katerem je tudi dobilo ime),  JZ del Severne Amerike, osrednji del \xc4\x8cila, JZ del Afrike in JZ del Avstralije.'